
NR. SC2010 –
REFERAT

privind aprobarea Studiului de Fezabilitate "Construcţie Modul termic 43 cu reţelele termice aferente"

În prezent blocurile de locuinţe din Zona Mircea Cel Bătrân sunt alimentate cu energie termică pentru încălzire şi apă caldă din Punctul Termic 43 amplasat într-o construcţie aparţinând  Fundaţiei Învăţământului Preuniversitar Al Cooperaţiei Meşteşugăreşti „Spiru Haret”, proprietar tabular fiind UCECOM Bucureşti. Până în anul 2009 SC Colterm SA a ocupat spaţiul unde este amplasat punctul termic în baza unui contract de închiriere cu Fundaţia „Spiru Haret” când în urma neînţelegerilor privind nivelul chiriei, fundaţia a solicitat în instanţă evacuarea SC Colterm SA.
În această situaţie, pentru a asigura continuitatea în livrarea agentului termic pentru încălzire şi a apei calde de consum pentru imobilele din Zona Mircea Cel Bătrân, SC Colterm SA a întocmit Studiul de Fezabilitate "Construcţie Modul termic 43 cu reţelele termice aferente", conform proiectului nr. 02-01-CLT-2009 şi la înaintat spre aprobare cu adresa nr. RE2010-638/04.02.2010.
Modulul termic se va amplasa pe str. Balta Verde, parcela cu nr.cadastral 26612, situată în spatele imobilului de pe str. Balta Verde nr. 1/1 şi va avea suprafaţa construită de 20 mp. Lucrările din studiu cuprind: proiectarea, execuţia construcţiei şi a utilităţilor (apă, canal, energie electrică), modulul termic cu montaj, racordul la reţeaua termică primară şi legătura la reţeaua termică secundară ce deserveşte utilizatorii din zonă. Durata de realizare a investiţiei va fi de 12 luni.

Având în vedere obligaţiile concesionarului (art. 13 litera f, o şi p) şi drepturile concedentului (art.12 lit.e) din  Contractul de concesiune nr. 216/30.05.2006 pentru delegarea gestiunii serviciului public de producere a energiei termice şi electrice, transport, distribuţie şi furnizare a energiei termice, şi  prevederile art. 36 alin.(2), lit.b) şi alin.(4), lit.d) din Legea nr.215/2001  privind administraţia publică locală
PROPUNEM: 

1. Aprobarea de către Consiliul Local al Municipiului Timişoara a Studiului de Fezabilitate  "Construcţie Modul termic 43 cu reţelele termice aferente", conform proiectului nr. 02-01-CLT-2009 întocmit de SC COLTERM SA, cu caracteristicile principale şi indicatorii tehnico-economici, prevăzuţi în Anexa la proiectul de hotărîre.

2. Aprobarea de către Consiliul Local al Municipiului Timişoara ca finanţarea obiectivului de investiţii "Construcţie Modul termic 43 cu reţelele termice aferente" să se facă din bugetul SC Colterm SA.

